

* Στο προηγούμενο μάθημα χωρίσαμε την ιστορική γραμμή της **Αρχαίας Ιστορίας** στις διαφορετικές εποχές της, όπως φαίνεται στο πιο πάνω σχεδιάγραμμα. Είδαμε την εξέλιξη του πολιτισμού και την πρόοδο των ανθρώπων. Σιγά-σιγά, από τη μια εποχή στην άλλη, οδηγούνται σε σπουδαία επιτεύγματα. Αποκορύφωμα της εξέλιξης του ελληνικού πολιτισμού ήταν η κλασική εποχή. Ύστερα, ήρθε ο Μέγας Αλέξανδρος, στην ελληνιστική εποχή, ο οποίος διέδωσε τον λαμπρό ελληνικό πολιτισμό σε ολόκληρο σχεδόν τον τότε γνωστό κόσμο.
* Είδαμε ότι στην ιστορική γραμμή της Αρχαίας Ιστορίας **μετράμε ανάποδα**, ώστε να φτάσουμε στο 1 μ.Χ. που είναι η γέννηση του Χριστού.
* Επίσης, είπαμε ότι η ιστορική γραμμή χωρίζεται στην **Προϊστορία** και την **Ιστορία**. Η Ιστορία αρχίζει από την ώρα που εμφανίζονται γραπτές πηγές. Πριν από την ανακάλυψη της γραφής είναι η Προϊστορία μας. Παρόλα αυτά, και στους προϊστορικούς χρόνους οι άνθρωποι κατάφεραν να δημιουργήσουν σημαντικούς πολιτισμούς.

Εργασία:

Διαβάζω τη σελίδα 5 του βιβλίου *Αρχαία Ιστορία* και υπογραμμίζω φράσεις που θεωρώ σημαντικές ( ιστορία, προϊστορία, ανακάλυψη της γραφής, Εποχή του Λίθου, Εποχή του Χαλκού).